**Феудално друштво**

Заузимањем територија Западног римског царства Франци су покорили домаће становништво и од велепоседника одузели половину земље на коју су населили своје саплеменике. Покореним Римљанима су омогућили да слободно живе и обрађују преостали део имања. Франци су били слободни сељаци и нису плаћали порез, асли су имали обавезу да иду у рат за који су сами морали набавити оружје и опрему. Породица је морала сама да опреми војника, али пошто су се деобама и наследством имања толико уситнила владало је опште сиромаштво. С обзиром да слободно сељаштво више није могло испунити војну обавезу Карло Мартел узима део црквене земље и даје их војницима- бенефицијум. Додељује се на доживотно коришћење, а уколико власник није имао сина да га наследи као војник имање се одузима и давано другом.

Карло Велики је територију фржаве поделио на грофовије које даје припадницима своје породице и племству. Сви који су тако добили земљу имају обавезу да у случају рата доведу одређени број војника. Они постају краљеви вазали. Они постају највиши слој племства – феудалци. Они имају своје вазале – ниже племство – ритере које у средњем веку постаје основа војске. Некадашњи сељаци постају кметови. Њихова земља је припала феудалцу и они су морали плаћати феудалну ренту која може бити радна, натурална и новчана.

Цркве и манастири су такође располагали огромним земљишним поседима на којима раде кметови.

**Крсташки ратови**

У 11.в. Турци Селџуци су освојили Јерусалим. Византијски цар Алексије I Комнин позвао је папу и западне државе да заједнички наступе против Селџука. Папа Урбан II je 1095.г. у Клермону у Француској одржао проповед и окупљене вернике позвао у рат за ослобођење Христовог гроба са образложењем да „Бог то хоће“.

У Првом крсташком рату (1096-1099) је учествовало племство из Француске и Немачке. Три војске крсташа – Готфрида Бујонског, Рајмунда Тулуског и Боемунда састале су се у Цариграду и цару Алексију положили заклетву. Заузели су Антиохију, Бејрут, Тир и Акру, а 1099 освојили Јерусалим. На освојеним територијама створили државе: Јерусалимску краљевину, Кнежевину Антиохију и грофовију Едесу и Триполис.

Други крсташки рат (1147-1149) се води због губитка грофовије Едесе.У рату учествује француски краљ и немачки цар. Безуспешно су ратовали и били приморани да се врате кући.

Трећи крсташки рат (1189-1192) покретнут је 1187.г. када је муслимански војсковођа Саладин заузео Јерусалим. У рат крећу немачки цар Фридрих I Барбароса, енглески краљ Ричард и француски краљ Филип II Август и воде борбе за осдлобођење Цариграда. Између њих није било никакве сарадње. Фридрих I се 1190.г. утопио у реци, Филип II се вратио кући, а рат је наставио Ричард који је добио надимак Лавље Срце.Склапа примирје са Саладином 1192.г. и враћа се у Енглеску. Једини успех је дозвола да хришћани могу посећивати Свети гроб у Јерусалиму.

Четврти крсташки рат (1202-1204) почео је на позив папе Иноћентија III. Рат подржава племство из Француске као и италијански градови Пиза, Венеција и Ђенова. Вође крсташа Бонифације Монфератски и Балдуин Фландријски су с војском стигли у Венецију и с дуждом Енриком Дандолом договорили прелаз са бродовима. Уз пут су заузели Задар, а 1204.г. и Цариград. У европском делу Византије основали су своје државе: Латинско царство, Солунска краљевина, Атинско војводство и Кнежевину Ахају.

Дечији крсташки рат 1212.г. раширила је сулуда празноверица да само безгрешна деца могу ослободити Христов гроб. У Француској и Немачкој регрутовано је на хиљаде деце. Никада нису стигла до Јерусалима. Продати су као робље у Италији и Александрији, а многа деца су страдала на путу.

Остали крсташки ратови су били мањег обима. Последњи је водио француски краљ Луј IX Свети. У ратовима се стварају и витешко-монашки редови. Најстарији су 1120.г. основали чувари болнице св. Јована у Јерусалиму – Јовановци или Хоспиталци. Ред темплара – храмовци је основан да би штитио ходочаснике од морске обале до Јерусалима. Тевтонци су добили име по Немцима – Тевтони.